Han debuterte internasjonalt i 2005. I junior-VM deltok han i 2005, 2006, 2007 og 2009, med 24.-plass i Štrbské Pleso i 2009 som beste individuelle plassering. Han har hovedsakelig konkurrert i kontinentalcupen, der 94.-plass i 2009/10 er hans beste sammennlagtplassering. Han ble nummer 11 sammenlagt i FIS-cupen 2010/11. Balkåsen tok første gang poeng i verdenscupen da han ble nummer 30 i skiflygingsbakken i Harrachov 9. januar 2011. Det ene verdenscuppoenget ga ham 82.-plass sammenlagt sesongen 2010/11.